Raġel ta' 30 sena mis-Somalja ġie kkundannat tliet snin u nofs ħabs wara li nstab ħati li fl-24 ta' Lulju li għadda waqt li kien xurban wettaq reati indiċenti u ta' natura sesswali fil-konfront ta' mara barranija fi Triq il-Port, Marsalforn. Il-Maġistrat Joe Mifsud sab lil Abdiqani Omar Abdillahi ħati wkoll li fl-istess lejl darab ħafif lil din il-mara u tfajla oħra li kienet magħha waqt li għamel atti jew ġesti indiċenti u li kiser il-paċi pubblika. Instab ħati wkoll li kien qed jgħix ħajja ta' għażż u ta' vagabundaġġ. Il-Qorti laqgħet it-talba għal ħruġ ta' ordni ta' protezzjoni għaż-żewġ nisa għal sena u ordnat lill-ħati biex isegwu programm għar-rijabilitazzjoni mill-vizzju tax-xorb għal perjodu ta' 3 snin ħabs.